open-index/open-wikipedia-markdown huggingface dataset:
จดหมายของนักบุญเปาโลถึงชาวฟีลิปปี

**จดหมายของนักบุญเปาโลถึงชาวฟีลิปปี** () เป็นหนังสือเล่มที่ 11 ของคัมภีร์ไบเบิลภาคพันธสัญญาใหม่

ในบทแรกของหนังสือเล่มนี้บอกผู้อ่านให้ทราบว่า ผู้เขียนคือเปาโลอัครทูต และจากเนื้อหาที่อยู่ในหนังสือเล่มนี้ก็เป็นรูปแบบการเขียนเฉพาะตัวของเปาโลด้วย ข้อความในจดหมายที่ว่า "จนประจักษ์ทั่วกันในหมู่ผู้คุมและคนอื่น ๆ ว่า การที่ข้าพเจ้าถูกจำจองนั้นก็เพื่อพระคริสต์" บ่งบอกว่า **ฟีลิปปี** เป็นจดหมายที่ถูกเขียนขึ้นในขณะที่เปาโลถูกจองจำอยู่ในคุกที่กรุงโรม เช่นเดียวกับจดหมายของนักบุญเปาโลถึงชาวเอเฟซัส จดหมายของนักบุญเปาโลถึงชาวโคโลสี และจดหมายนักบุญเปาโลถึงฟีเลโมน โดยที่ **ฟีลิปปี** น่าจะถูกเขียนขึ้นราวปีค.ศ. 61

เปาโลอัครทูตเคยเดินทางมายังที่เมือง **ฟีลิปปี** นี้ เมื่อครั้งที่เดินทางเพื่อการประกาศข่าวดีรอบที่สอง ในระยะแรกได้รับการต้อนรับดีพอสมควร แต่เมื่อได้ขับไล่ผีออกจากทาสหญิงคนหนึ่ง ทำให้นายของทาสหญิงนั้นไม่พอใจ เพราะทาสหญิงของตนไม่สามารถทำนายเหตุการณ์ต่าง ๆ อันจะนำเงินมาให้ตนเองได้ จึงหาเหตุปรักปรำจนเปาโลและสิลาสผู้ร่วมเดินทางต้องถูกโบยและติดคุก เมื่อออกมาจากคุกแล้วจึงเดินทางต่อไปยังเมืองเธสะโลนิกา

เปาโลอัครทูตเขียนจดหมายฉบับนี้ถึงมิตรสหายคริสเตียนที่อยู่ในเมือง **ฟีลิปปี** เพื่อแสดงความขอบคุณต่อความรักและการให้ความช่วยเหลือจากพวกเขา เนื่องจากในการประกาศข่าวดีระยะแรกนั้น มีเพียงคริสตจักรที่ **ฟีลิปปี** เท่านั้นที่ได้ช่วยเหลือเรื่องค่าใช้จ่าย เมื่ออยู่ที่เมืองเธสะโลนิกาก็ส่งของมาช่วยหลายครั้ง จนมาถึงกรุงโรมก็ฝากเอปาโฟรดิทัสนำของมาให้ และให้ช่วยอยู่เป็นเพื่อนร่วมงานกับนักบุญเปาโลด้วย

เนื้อหาหลักของหนังสือเล่มนี้คือ "ชื่นชมยินดี" ดังปรากฏในจดหมายฉบับนี้ว่าเปาโลใช้คำนี้หรือคำอื่นที่มีความหมายในลักษณะนี้ถึง 16 ครั้ง อย่างไรก็ตามเปาโลเตือนคริสตจักรในเมือง **ฟีลิปปี** ด้วยว่า ต้องระมัดระวังที่จะไม่ประพฤติตามคนอื่นที่สนใจในวัตถุทางโลก เพราะปลายทางนั้นคือความพินาศ

จุดประสงค์หลักที่เปาโลเขียนจดหมายถึงชาวฟีลิปปีมีอยู่ 3 ประการ หนึ่งคือ ต้องการเป็นตัวอย่างให้คริสเตียนวางใจในพระเจ้า และชื่นชมยินดีในองค์พระผู้เป็นเจ้าทุกเวลา จดหมายฉบับนี้ถูกเขียนขึ้นขณะที่เปาโลติดคุกอยู่ในกรุงโรม มีความเป็นอยู่อย่างยากลำบาก ขาดอิสระและเสรีภาพ แต่กลับเขียนจดหมายที่มีเนื้อหาชื่นชมยินดีในพระเจ้าได้

ประการที่สองคือ ต้องการให้ผู้อ่านตระหนักถึงความกรุณาของพระเยซูที่มีต่อมนุษย์ เปาโลเขียนบรรยายการที่พระเยซู ซึ่งทรงสภาพเป็นพระเจ้า แต่กลับทรงสละ และทรงรับสภาพเป็นมนุษย์ถือกำเนิดบนโลกได้อย่างลึกซึ้ง

ประการสุดท้ายคือ ต้องการยกย่องทิโมธีและเอปาโฟรดิทัส เพื่อให้เป็นแบบอย่างในการรับใช้พระเจ้า เปาโลกล่าวถึงทิโมธีว่า ไม่มีใครมีน้ำใจเหมือนทิโมธี และไม่ได้แสวงหาประโยชน์ของตนเอง สำหรับเอปาโฟรดิทัสนั้น เปาโลชื่นชมในความตั้งใจในการทำงานของเขา เอปาโฟรดิทัสรับใช้จนล้มป่วยอย่างหนัก เกือบจะเสียชีวิต เปาโลถึงกับเขียนว่า จงนับถือคนอย่างนี้

## โครงร่าง
1. ทักทายและคำอธิษฐานเปิด 1:1 - 11

2. ความรู้ของเปาโลอัครทูตกับพระคริสต์ 1:12 - 30

3. ตัวอย่างของพระคริสต์ 2:1 - 11

4. การเตือนสติและการปกป้องตนเอง 2:12 - 3:21

5. เคล็ดลับแห่งความชื่นชมยินดี 4:1 - 23

## อ้างอิง

*Thai Holy Bible, Thailand Bible Society, 1998
*Walter A. Elwell, The Pocket Bible Handbook, Harold Shaw Publisher, 1997

## ดูเพิ่ม
* พันธสัญญาใหม่
* เปาโลอัครทูต


หมวดหมู่:บทจดหมายในสารบบ
หมวดหมู่:หนังสือของพันธสัญญาใหม่
หมวดหมู่:บทจดหมายของเปาโล
หมวดหมู่:งานเขียนในเรือนจำ
บานประตูวิหารวัดดอนสัก

**บานประตูวิหารวัดดอนสัก** หรือ **บานประตูวัดดอนสัก** ตั้งอยู่ที่วัดดอนสัก หมู่ 3 บ้านฝายหลวง อำเภอลับแล ห่างจากตัวจังหวัดอุตรดิตถ์ 9 กิโลเมตรเศษ เป็นคู่บานประตูไม้จำหลักโบราณสมัยอยุธยาที่มีความสวยงามคู่หนึ่งในจังหวัดอุตรดิตถ์  และเป็นบานประตูพุทธศาสนสถานที่มีความสวยงามมากที่สุด 1 ใน 3 คู่ของจังหวัดอุตรดิตถ์ คือ บานประตูวิหารวัดพระฝาง, บานประตูพระวิหารวัดพระแท่นศิลาอาสน์ และบานประตูวิหารวัดดอนสัก โดยประตูวัดดอนสักนี้เป็น 1 ใน 2 คู่ บานประตูสำคัญของจังหวัดอุตรดิตถ์ ที่ยังคงหลงเหลือมาจนถึงปัจจุบัน

### ความสำคัญ

บานประตูวัดดอนสัก  สันนิษฐานว่าสร้างในสมัยอยุธยาตอนปลาย มีลวดลายสวยงาม ติดตั้งเป็นบานประตูสำหรับวิหารวัดดอนสักสถาปัตยกรรมเชียงแสนปนสุโขทัย

ตัวเสาประตูเป็นลายกนกใบเทศสลับลายกนกก้ามปู บานประตูเป็นไม้แกะสลักทั้งบาน รูปลายกนกก้านขด มีรูปสัตว์หิมพานต์แทรกอยู่ในลวดลายกนกต่าง ๆ มีความอ่อนช้อยสวยงาม โดยบานซ้ายและขวานั้นไม่เหมือนกัน แต่เมื่อปิดบานแล้วลวดลายมีความลงตัวเข้ากันได้สนิท

## ดูเพิ่ม
* บานประตูวัดพระฝาง
* วัดดอนสัก

## อ้างอิง

หมวดหมู่:โบราณวัตถุในจังหวัดอุตรดิตถ์
หมวดหมู่:งานไม้
หมวดหมู่:ศิลปะอยุธยา
วอยวอดีนา

[thumb|280px |วอยวอดีนา (สีแดง) ทางตอนเหนือของ[สาธารณรัฐเซอร์เบีย]]
**วอยวอดีนา** หรือ **จังหวัดปกครองตนเองวอยวอดีนา** (,  ; ; ; ; รูซิน: Автономна Покраїна Войводина; ) เป็นหนึ่งในสองจังหวัดปกครองตนเองของสาธารณรัฐเซอร์เบีย ที่มีประชากรร้อยละ 27 ของจำนวนประชากรทั้งหมด (ค.ศ. 2002) วอยวอดีนาตั้งอยู่ทางตอนเหนือของเซอร์เบียในที่ราบแพนโนเนียของยุโรปกลาง โดยมีเมืองหลวงอยู่ที่นอวีซาด (Novi Sad) ที่มีประชากร 300,000 คน เมืองที่ใหญ่เป็นที่สองคือซูบอตีตซา (Subotica) วอยวอดีนามีภาษาราชการ 6 ภาษาและประกอบด้วยกลุ่มชาติพันธุ์กว่า 26 กลุ่ม กลุ่มที่มีประชากรมากที่สุดได้แก่ชาวเซิร์บและชาวฮังการี

## อ้างอิง

## ดูเพิ่ม
* สาธารณรัฐเซอร์เบีย 

## แหล่งข้อมูลอื่น

* Government of the Autonomous Province of Vojvodina   
* Parliament of the Autonomous Province of Vojvodina  
* Provincial Secretariat for Regional and International Cooperation  
* Atlas of Vojvodina (Wikimedia Commons)
* Statistical information about municipalities of Vojvodina
* 
* ''The encyclopedia of Vojvodina''  
* ''www.vojvodina.com'' 
* ''www.vojvodina.co.yu'' 
* ''www.VojvodinaCafe.com''

‎


หมวดหมู่:เขตการปกครองของประเทศเซอร์เบีย
หมวดหมู่:รัฐและดินแดนที่ก่อตั้งในปี พ.ศ. 2488
หมวดหมู่:ประเทศที่ใช้ภาษาเซอร์เบียเป็นภาษาทางการ
หมวดหมู่:ประเทศที่ใช้ภาษาฮังการีเป็นภาษาทางการ
หมวดหมู่:ประเทศที่ใช้ภาษาโรมาเนียเป็นภาษาทางการ
แอมเนสตี้ อินเตอร์เนชั่นแนล

**แอมเนสตี้ อินเตอร์เนชั่นแนล** หรือ **องค์การนิรโทษกรรมสากล**  () เป็นองค์การพัฒนาเอกชนที่มีจุดประสงค์ "ในการค้นคว้าและดำเนินการป้องกันและยุติการทำร้ายสิทธิมนุษยชน และเพื่อแสวงหาความยุติธรรมสำหรับผู้ที่ถูกละเมิดสิทธิ"

แอมเนสตี้ อินเตอร์เนชั่นแนลได้รับรางวัลโนเบลสาขาสันติภาพสำหรับการรณรงค์ต่อต้านการทรมานโดยเจ้าหน้าที่รัฐ  และรางวัลองค์การสหประชาชาติสาขาสิทธิมนุษยชน (United Nations Prize in the Field of Human Rights) ในปี ค.ศ. 1978 ทุกวันนี้ แอมเนสตี้ อินเตอร์เนชั่นแนล มีสมาชิกและผู้สนับสนุนมากกว่า 10 ล้านคนในกว่า 150 ประเทศและดินแดน ซึ่งทุกคนได้รวมพลังกันเพื่อที่จะทำให้โลกนี้เป็นสถานที่ซึ่งทุกคนมีสิทธิมนุษยชน นอกจากนี้ยังมีกลุ่มคนในท้องถิ่น กลุ่มเยาวชนและนักเรียนนักศึกษา กลุ่มผู้เชี่ยวชาญอื่นๆ สมาชิกรายบุคคล และผู้ประสานงานอีกหลายพันกลุ่ม อยู่ในกว่า 100 ประเทศและเขตการปกครองนอกจากนี้ยังมีสำนักงาน (Section/Structure) ที่จัดตั้งในระดับชาติขึ้นในพื้นที่มากกว่า 70 ประเทศ และในประเทศต่างๆ อีกกว่า 20 ประเทศยังมีการจัดตั้งองค์กรประสานงานอื่นๆ (coordinating structures) อีกด้วย แอมเนสตี้ อินเตอร์เนชั่นแนลยังเป็นองค์กรที่ได้รับการยอมรับและให้ความเชื่อถือ โดยองค์กรฯ จัดส่งผู้แทนไปพบรัฐบาลและองค์กรระหว่างประเทศ เช่น องค์การสหประชาชาติ และมีส่วนร่วมในการอภิปรายในประเด็นสิทธิมนุษยชนระดับนานาชาติ

## การถูกคุกคามโดยรัฐ
องค์กรแอมเนสตี้ มีส่วนในการช่วยเหลือด้านสิทธิมนุษยชน แต่มักจะมีอุปสรรคต่อการทำงาน โดยเฉพาะประเทศที่ปกครองระบอบเผด็จการแบบคอมมิวนิสต์ ฟาสซิสต์ และประเทศที่ปกครองในระบอบประชาธิปไตยที่ไม่เสรีที่แทรกแซงโดยกลุ่มคณาธิปไตยและกลุ่มอำนาจนิยมเบ็ดเสร็จ และมักจะถูกคุกคามและกดดันโดยรัฐเสมอ โดยเฉพาะในจีน ฮ่องกง พม่า

## ดูเพิ่ม
* สิทธิมนุษยชน 

## อ้างอิง

## อ่านเพิ่ม

*Ganzfried, Miriam (2021). Amnesty International and Women's Rights Feminist Strategies, Leadership Commitment and Internal Resistances. trancript Verlag. .
*
*.
* Habibe, K. A. R. A. "Human Rights in China In The Xi Jinping Era: From The Perspective of Human Rights Watch and Amnesty International." *Doğu Asya Araştırmaları Dergisi* 2.1: 66-96. online
*
* Neier, Aryeh. "Amnesty International." in *The International Human Rights Movement* (Princeton UP, 2020) pp.&nbsp;186–203.
*
*
* Savelsberg, Joachim J. "Global Human Rights Organizations and National Patterns: Amnesty International’s Responses to Darfur." *Societies Without Borders* 12.2 (2021): 13+. online
*Srivastava, Swati. 2021. "" *International Studies Quarterly.*

## แหล่งข้อมูลอื่น

*แอมเนสตี้ อินเตอร์เนชั่นแนล ภาษาอังกฤษ
* แอมเนสตี้ อินเตอร์เนชั่นแนล ประเทศไทย
*Is Amnesty International Biased?, 2002 discussion by Dennis Bernstein and Dr. Francis Boyle
*Catalogue of the Amnesty International archives, held at the Modern Records Centre, University of Warwick
*Amnesty International Head Irene Khan on The Unheard Truth: Poverty and Human Rights – video by *[[Democracy Now!]]*
*Amnesty International Promotion to Eliminate the Death Penalty – video by TBWA/Paris and Pleix for Amnesty International France
* Amnesty International Poster Collection at the International Institute of Social History

หมวดหมู่:องค์การระหว่างประเทศ
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:องค์การสิทธิมนุษยชน
สิทธิโดยสายโลหิต

**สิทธิโดยสายโลหิต** () เป็นสำนวนภาษาลาตินที่หมายความว่า "right of blood" หรือ "สิทธิโดยสายโลหิต" เป็นนโยบายทางสังคมที่ "สิทธิของการเป็นพลเมือง" เป็นสิทธิที่เชื้อชาติ หรือ สัญชาติมิได้ระบุโดยดินแดนที่กำเนิด แต่โดยการที่มีบรรพบุรุษผู้ที่ถือสัญชาติหรือเป็นพลเมืองของประเทศที่ว่า ซึ่งตรงกันข้ามกับ “สิทธิโดยแผ่นดิน” (Jus soli)  

เมื่อปลายคริสต์ศตวรรษที่ 19 การถกเถียงระหว่างฝรั่งเศส-เยอรมันเรื่องสัญชาตินำไปสู้การต่อต้านนโยบายของเยอรมันโดยเอิร์นเนสต์ เรนอง ในปรัชญาที่เรียกว่า "objective nationality" ที่ใช้สายเลือด, ชาติพันธุ์ (Race) หรือภาษาเป็นเครื่องวัดสัญชาติ ขณะที่ฝรั่งเศสใช้กฎ “สิทธิโดยแผ่นดิน” เป็นเครื่องวัด ที่ถือว่าสิทธิของเชื้อชาติ หรือ สัญชาติเป็นสิ่งที่เป็นของบุคคลในดินแดนที่เกิด ในปัจจุบันชาติหลายชาติใช้ปรัชญาผสมระหว่าง “สิทธิโดยแผ่นดิน” และ “สิทธิโดยสายโลหิต” ในการพิจารณาการให้สัญชาติที่รวมทั้งสหรัฐอเมริกา, แคนาดา, อิสราเอล, เยอรมนี (เมื่อไม่นานมานี้), กรีซ, ไอร์แลนด์ และอื่นๆ

นอกไปจากฝรั่งเศสแล้วชาติในยุโรปส่วนใหญ่ก็ยังคงใช้กฎ “สิทธิโดยสายโลหิต” เป็นเครื่องวัดสิทธิของการให้สัญชาติในการพยายามรักษาขนบประเพณีและความเป็นเอกลักษณ์ของชาติ รวมทั้งการดำรงสายเลือดของชาติพันธุ์เดียวกัน (Monoculturalism) ที่ได้รับการวิจารณ์ว่าเป็นการจำกัดสิทธิของผู้ที่หรือหลายชั่วคนที่อาศัยอยู่ในประเทศใดประเภทหนึ่งเป็นเวลานานโดยไม่มีโอกาสที่จะได้รับสัญชาติของแผ่นดินที่ตั้งถิ่นฐานอยู่

## อ้างอิง

## ดูเพิ่ม
* กฎหมาย 

หมวดหมู่:สัญชาติ
สิทธิโดยแผ่นดิน

**สิทธิโดยแผ่นดิน** () เป็นสำนวนภาษาลาตินที่หมายความว่า "law of ground" หรือ "ตามกฎของแผ่นดิน[ที่ตั้งถิ่นฐาน]" หรือ "สิทธิของการเป็นพลเมือง" เป็นสิทธิที่เชื้อชาติ หรือ สัญชาติเป็นสิ่งที่เป็นของบุคคลที่เกิดในดินแดนนั้น เมื่อต้นคริสต์ศตวรรษที่ 19 รัฐชาติแบ่งเป็นสองกลุ่มๆ หนึ่งมอบสัญชาติให้แก่บุคคลตามกฎ “สิทธิโดยแผ่นดิน” (เช่นฝรั่งเศส) และอีกกลุ่มหนึ่งที่มอบสัญชาติให้แก่บุคคลตามกฎ “สิทธิโดยสายโลหิต” (jus sanguinis) (เช่นเยอรมนี ก่อน ค.ศ. 2000) แต่ประเทศส่วนใหญ่ในยุโรปเลือกปรัชญาสิทธิสัญชาติแบบเยอรมันที่เรียกว่า "objective nationality" หรือสัญชาติโดยจุดประสงค์ โดยใช้สายเลือด, ชาติพันธุ์ (Race) หรือภาษาเป็นเครื่องวัด และเป็นปฏิปักษ์ต่อปรัชญา "subjective nationality" หรือสัญชาติโดยการพิจารณา ซึ่งเป็นการให้สิทธิสัญชาติโดยการใช้ความสัมพันธ์ของบุคคลต่อแผ่นดินที่ตั้งถิ่นฐานเป็นเครื่องวัดซึ่งเป็นปรัชญาพื้นฐานของการให้สัญชาติ “สิทธิโดยแผ่นดิน” ได้ ในปัจจุบันจำนวนผู้อพยพที่ไปตั้งถิ่นฐานในประเทศที่ไม่ใช่บ้านเกิดมีจำนวนมากขึ้นทำให้ความแตกต่างของปรัชญาสิทธิสองปรัชญานี้เริ่มจะลางเลือนขึ้น 

ประเทศที่อนุสัญญาว่าด้วยการลดจำนวนผู้ไร้ชาติ ค.ศ. 1961 (1961 Convention on the Reduction of Statelessness) ทำความตกลงให้สัญชาติแก่ผู้ที่ไร้สัญชาติผู้ที่เกิดในดินแดน หรือ บนเรือ หรือ บนเรือบินของชาตินั้น

## อ้างอิง

## ดูเพิ่ม
* กฎหมาย 

หมวดหมู่:กฎหมายสัญชาติ
หมวดหมู่:ภาษิตภาษาละตินทางกฎหมาย
หมวดหมู่:สาธารณรัฐนิยม
การสงครามต่อสู้อากาศยาน

องค์การสนธิสัญญาป้องกันแอตแลนติกเหนือนิยาม**การป้องกันภัยทางอากาศ** (air defence) ว่าเป็น "มาตรการใด ๆ ที่ออกแบบมาเพื่อลดหรือทำให้ประสิทธิภาพการปฏิบัติทางอากาศของฝ่ายข้าศึกหมดไป" มาตรการเหล่านี้รวมไปถึงระบบอาวุธภาคพื้นและอากาศ ระบบเซ็นเซอร์ที่สัมพันธ์กัน การจัดการบังคับบัญชาและควบคุม และมาตรการเชิงรับ มาตรการเหล่านี้อาจใช้เพื่อค้มครองกำลังทางทะเล ภาคพื้นหรือทางอากาศไม่ว่าจะอยู่ที่ใดก็ตาม อย่างไรก็ดี สำหรับประเทศส่วนใหญ่แล้ว ความพยายามหลักมีแนวโน้มเป็น "การป้องกันมาตุภูมิ" นาโต้กล่าวถึง**การป้องกันภัยทางอากาศจากอากาศ** (airborne air defence) ว่า **การต่อต้านทางอากาศ** (counter-air) และ**การป้องกันภัยทางอากาศจากเรือ** (naval air defence) ว่า **การสงครามต่อสู้อากาศยาน** การป้องกันภัยขีปนาวุธเป็นส่วนขยายจากการป้องกันภัยทางอากาศ เพราะเป็นการริเริ่มเพื่อดัดแปลงการป้องกันภัยทางอากาศไปยังภารกิจขัดขวางโพรเจกไทล์ใด ๆ ที่บินอยู่

## อ้างอิง

## บรรณานุกรม
* AAP-6 NATO Glossary of Terms. 2009.

การสงครามทางอากาศ
หมวดหมู่:การบินทหาร
โดยนิตินัย

**โดยนิตินัย** () หมายความว่า "เกี่ยวกับกฎหมาย" หรือ "ในทางกฎหมาย" ซึ่งตรงกันข้ามกับคำว่า “โดยพฤตินัย” (de facto) ("ในทางปฏิบัติหรือตามความเป็นจริง ที่อาจจะมิได้เป็นไปตามกฎหมายที่วางไว้")  “โดยนิตินัย” เป็นคำที่ใช้ในทางกฎหมาย หรือ การปกครอง

คำว่า *de jure* และ *de facto* ใช้แทนคำว่า "in principle" (ในทางมาตรฐาน) และ "in practice" (ในทางปฏิบัติ) ตามลำดับ

ในบริบทของกฎหมาย *de jure* แปลว่า "ตามกฎหมาย" แต่สังคมอาจจะเลือกปฏิบัติ “โดยพฤตินัย” โดยไม่มีกฎหมายกำหนด กระบวนการที่เรียกว่า "กฎหมายล้าสมัย" (desuetude) อาจจะทำให้สิ่งที่ปฏิบัติโดยพฤตินัยมาแทนที่กฎหมายล้าสมัยได้ หรือในทางตรงกันข้ามสังคมอาจจะเลือกปฏิบัติ “โดยพฤตินัย” ตามความนิยมแม้ว่าจะมีกฎหมาย *de jure* ห้ามไม่ให้ทำ

## อ้างอิง

## ดูเพิ่ม
* กฎหมาย 

หมวดหมู่:คำศัพท์กฎหมาย
โดยพฤตินัย

**โดยพฤตินัย** () หมายความว่า "by [the] fact" หรือตามความเป็นจริง ซึ่งตั้งใจที่จะหมายความว่า "ในทางปฏิบัติหรือตามความเป็นจริง ที่อาจจะมิได้เป็นไปตามกฎหมายที่วางไว้" “โดยพฤตินัย” มักจะใช้คู่กับ “โดยนิตินัย” (de jure) เมื่อกล่าวถึงกฎหมาย, การปกครอง หรือวิธี (เช่นมาตรฐาน) ที่พบในประสบการณ์ที่สร้างหรือวิวัฒนาการขึ้นนอกเหนือไปจากในกรอบของกฎหมาย เมื่อใช้ในกิจการที่เกี่ยวกับกฎหมาย “โดยนิตินัย”  จะหมายถึงสิ่งที่กฎหมายกำหนด และ “โดยพฤตินัย” ก็จะหมายถึงสิ่งที่เกิดขึ้นตามความเป็นจริง ซึ่งมีความหมายคล้ายคลึงกับวลี "for all intents and purposes" ("สรุปโดยทั่วไปแล้ว") หรือ "in fact" ("ตามความเป็นจริง") ในทางการปกครอง "de facto government" อาจจะหมายถึงรัฐบาลที่มีอำนาจปกครองที่ไม่ถูกต้องหรือไม่เป็นที่ยอมรับโดยนานาชาติว่าเป็นรัฐบาลที่ถูกต้องตามกฎหมาย นอกจากนั้นก็อาจจะเป็นคำที่ใช้สถานการณ์ที่ไม่มีกฎหรือมาตรฐานแต่มีการปฏิบัติที่เป็นที่ยอมรับโดยทั่วไป

## อ้างอิง

## ดูเพิ่ม
* กฎหมาย 

หมวดหมู่:คำศัพท์กฎหมาย
พระเจ้าวิตโตรีโอ เอมานูเอเลที่ 3 แห่งอิตาลี

**พระเจ้าวิตโตรีโอ เอมานูเอเลที่ 3 แห่งอิตาลี** (Vittorio Emanuele Ferdinando Maria Gennaro di Savoia; , ; 11 พฤศจิกายน ค.ศ. 1869 — 28 ธันวาคม ค.ศ. 1947) ทรงขึ้นครองราชย์ในฐานะพระมหากษัตริย์แห่งอิตาลี ตั้งแต่วันที่ 29 กรกฎาคม ค.ศ. 1900 จนกระทั่งทรงสละราชบังลังก์ เมื่อวันที่ 9 พฤษภาคม ค.ศ. 1946 นอกจากนั้น พระองค์ทรงเป็นจักรพรรดิแห่งเอธิโอเปีย (ค.ศ. 1936 - ค.ศ. 1941) และพระมหากษัตริย์แห่งแอลเบเนีย (ค.ศ. 1939 - ค.ศ. 1943) ในช่วงรัชสมัยของพระองค์เป็นเวลาเกือบ 46 พรรษา ซึ่งเริ่มต้นขึ้นภายหลังจากการลอบปลงพระชนม์ พระเจ้าอุมแบร์โตที่ 1 ผู้เป็นพระบิดาของพระองค์ ราชอาณาจักรอิตาลีได้เข้าไปพัวพันกับสงครามโลกสองครั้ง รัชสมัยของพระองค์ยังครอบคลุมถึงการก่อตั้ง เถลิงอำนาจ และการล่มสลายของลัทธิฟาสซิสต์ของอิตาลีและระบอบการปกครอง

ในช่วงสงครามโลกครั้งที่หนึ่ง พระเจ้าวิตโตรีโอ เอมานูเอเลที่ 3 ทรงยอมรับการลาออกของนายกรัฐมนตรี เปาโล โบเซลลี และทรงแต่งตั้ง วิตโตรีโอ เอมานูเอเล ออร์ลันโด (นายกรัฐมนตรีแห่งชัยชนะ) ให้ขึ้นมารับตำแหน่งแทน ภายหลังจากการเดินขบวนสู่โรม พระองค์ทรงแต่งตั้ง เบนิโต มุสโสลินี ให้เป็นนายกรัฐมนตรีและต่อมาพระองค์ทรงปลดเขาลงจากตำแหน่งในปี ค.ศ. 1943 ในช่วงการบุกครองอิตาลีของฝ่ายสัมพันธมิตรในสงครามโลกครั้งที่สอง

พระเจ้าวิตโตรีโอ เอมานูเอเลที่ 3 ทรงสละราชบังลังก์ในปี ค.ศ. 1946 เพื่อสนับสนุนให้แก่ อุมแบร์โตที่ 2 พระราชโอรสของพระองค์ โดยทรงคาดหวังว่าจะส่งเสริมการสนับสนุนสถาบันพระมหากษัตริย์ให้เข้มแข็งต่อต้านการลงประชามติของประชาชนในการยกเลิกสถาบันพระมหากษัตริย์ซึ่งประสบความสำเร็จในที่สุด หลังจากนั้นพระองค์ทรงลี้ภัยไปยังอะเล็กซานเดรีย ประเทศอียิปต์ ซึ่งทรงสวรรคตและพระศพถูกฝังในปีต่อมา ในมหาวิหารเซนต์แคทเธอรีนแห่งอะเล็กซานเดรีย ในปี ค.ศ. 2017 พระศพได้ถูกย้ายไปฝังไว้ที่อิตาลี ตามข้อตกลงระหว่างประธานาธิบดีอิตาลี แซร์โจ มัตตาเรลลา และประธานาธิบดีอียิปต์ อับเดล ฟัตตอห์ เอล-ซิซี 

พระเจ้าวิตโตรีโอ เอมานูเอเลที่ 3 ถูกเรียกขานโดยชาวอิตาลีบางคนว่า Sciaboletta ("กระบี่น้อย") เนื่องจากความสูงของพระองค์อยู่ที่ 1.53 เมตร(5 ฟุต 0 นิ้ว) และ *il Re soldato* (ทหารกษัตริย์) จากการที่พระองค์ทรงนำพาประเทศในช่วงสงครามโลกสองครั้ง

## อ้างอิง

* 

## ดูเพิ่ม
* ราชวงศ์ซาวอย
* ประวัติศาสตร์อิตาลี

## แหล่งข้อมูลอื่น


หมวดหมู่:พระมหากษัตริย์อิตาลี
หมวดหมู่:พระมหากษัตริย์แอลเบเนีย
หมวดหมู่:จักรพรรดิเอธิโอเปีย
หมวดหมู่:พระมหากษัตริย์ลิเบีย
หมวดหมู่:มกุฎราชกุมารแห่งอิตาลี
หมวดหมู่:ราชวงศ์ซาวอย
หมวดหมู่:พระมหากษัตริย์ผู้ทรงสละราชสมบัติ
หมวดหมู่:จอมพลสูงสุด
หมวดหมู่:จอมพลชาวอิตาลี
หมวดหมู่:บุคคลจากนาโปลี
หมวดหมู่:บุคคลในสงครามอิตาลี-ตุรกี
หมวดหมู่:ผู้รอดชีวิตจากการลอบสังหาร
พระเจ้าตอมิสลัฟที่ 1 แห่งโครเอเชีย

**พระเจ้าตอมิสลัฟที่ 1 แห่งโครเอเชีย** () (? – ค.ศ. 928) เป็นพระมหากษัตริย์แห่งราชอาณาจักรโครเอเชียแห่งราชวงศ์ Trpimirović ผู้ครองราชย์ต่อจากดยุกมันซิเมียร์แห่งโครเอเชียระหว่างปี ค.ศ. 910 จนเสด็จสวรรคตในปี ค.ศ. 928 โดยมีสมเด็จพระเจ้าทรพิเมียร์ที่ 2 ขึ้นครองราชย์ต่อจากพระองค์ 

ตอมิสลัฟขึ้นเป็นประมุขในฐานะ "ดยุก" (dux Croatorum)  แห่งดาลเมเชียโครเอเชีย ระหว่างปี ค.ศ. 910 จนถึงปี ค.ศ. 925 และทรงเป็นปฐมกษัตริย์ (rex Croatorum) แห่งราชอาณาจักรโครเอเชียระหว่างปี ค.ศ. 925 จนเสด็จสวรรคตในปี ค.ศ. 928

ตอมิสลัฟอาจจะเป็นพระราชโอรสของมันซิเมียร์ดยุกแห่งดาลเมเชียโครเอเชีย ในปี ค.ศ. 925 ตอมิสลัฟก็ทรงรวมโครแอทแห่งดาลเมเชีย และ แพนโนเนียเข้าเป็นราชอาณาจักรเดียวกัน พระองค์ทรงรวมดินแดนตั้งแต่ทะเลเอเดรียติกไปจนถึงแม่น้ำดราวา และจากแม่น้ำราซาในอิสเตรียไปจนถึงแม่น้ำดรินา ภายใต้การปกครองของพระองค์ราชอาณาจักรโครเอเชียกลายเป็นราชอาณาจักรที่มีอำนาจมากที่สุดอาณาจักรหนึ่งในยุคกลาง

## อ้างอิง

* *Opća Enciklopedija Jugoslavenskog Leksikografskog Zavoda, Zagreb, 1982* 

## ข้อมูลเพิ่มเติม
* ราชอาณาจักรโครเอเชีย

หมวดหมู่:พระมหากษัตริย์โครเอเชีย
หมวดหมู่:ดยุกแห่งโครเอเชีย
ซาร์อีวัน อาแซนที่ 2 แห่งบัลแกเรีย

**ซาร์อีวัน อาแซนที่ 2 แห่งบัลแกเรีย** () (?– 24 มิถุนายน ค.ศ. 1241) ทรงเป็นสมเด็จพระจักรพรรดิแห่งจักรวรรดิบัลแกเรียที่ 2 แห่งราชวงศ์อาเซนผู้ครองราชย์ระหว่างปี ค.ศ. 1218 จนเสด็จสวรรคตเมื่อวันที่ 24 มิถุนายน ค.ศ. 1241 สมเด็จพระจักรพรรดิไอวาน อาเซนที่ 2 แห่งบัลแกเรียเป็นพระราชโอรสของซาร์อีวัน อาแซนที่ 1 และ เอเลนา

## อ้างอิง

* Forbes, Nevill; Arnold J. Toynbee, D. Mitrany, D.G. Hogarth. "The Rise and Fall of the Second Bulgarian Empire: 1186–1258". The Balkans: A History of Bulgaria, Serbia, Greece, Romania and Turkey. Globusz Publishing. ISBN 0-404-02457-2. http://www.globusz.com/ebooks/Balkans/00000018.htm .  

## ข้อมูลเพิ่มเติม
* จักรวรรดิบัลแกเรียที่ 2

## แหล่งข้อมูลอื่น

* Borders of Bulgaria during the reign of Ioan Asen II 
* Detailed List of Bulgarian Rulers 

หมวดหมู่:บุคคลที่เกิดในคริสต์ศตวรรษที่ 12
หมวดหมู่:พระมหากษัตริย์บัลแกเรีย
พระเจ้าวาตส์ลัฟที่ 1 แห่งโบฮีเมีย

**พระเจ้าวาตส์ลัฟที่ 1 แห่งโบฮีเมีย** (; ค.ศ. 1205 – 23 กันยายน ค.ศ. 1253) เป็นพระมหากษัตริย์แห่งราชอาณาจักรโบฮีเมียแห่งราชวงศ์พรีมิสลิดผู้ทรงครองราชสมบัติต่อจากพระราชบิดาพระเจ้าปแชมิเซิล โอตาการ์ที่ 1 ใน ค.ศ. 1230 และครองราชย์ต่อมาจนเสด็จสวรรคตเมื่อวันที่ 23 กันยายน ค.ศ. 1253 พระเจ้าปแชมิเซิล โอตาการ์ที่ 2 ทรงเป็นผู้สืบราชสมบัติต่อจากพระองค์

พระเจ้าวาตส์ลัฟที่ 1 เสด็จพระราชสมภพใน ค.ศ. 1205 เป็นพระราชโอรสในพระเจ้าปแชมิเซิล โอตาการ์ กับโกนช์ต็อนซิยอแห่งฮังการี พระมเหสีองค์ที่สอง พระองค์เป็นพระเชษฐาต่างพระมารดาของมาร์แกตาแห่งโบฮีเมียและโบฌิสลาวาแห่งโบฮีเมีย มาร์แกตาเป็นพระมเหสีองค์แรกในพระเจ้าวลาดิเมียร์ที่ 2 แห่งเดนมาร์ก และโบฌิสลาวาเป็นภรรยาคนแรกของเคานท์ออร์เต็นบวร์ก พระขนิษฐาจูดิธสมรสกับแบร์นฮาร์ด ฟอน สปานไฮม์ดยุคแห่งอาณาจักรดยุคแห่งคาริเทีย พระขนิษฐาอันนาสมรสกับเฮนรีที่ 2 เดอะไพอัสดยุคแห่งอาณาจักรดยุคแห่งวโรคลอว์ พระขนิษฐาอาแน็ชกาแห่งโบฮีเมียเป็นเจ้าอาวาสของลัทธิพัวร์แคลร์ในปรากและต่อมาได้รับการสถาปนาให้เป็นนักบุญโดยสมเด็จพระสันตะปาปาจอห์น ปอลที่ 2

## สมรสและพระราชโอรสธิดา
ใน ค.ศ. 1224 วาตส์ลัฟอภิเษกสมรสกับคูนีกุนเดอแห่งโฮเอินชเตาเฟิน พระราชธิดาองค์ที่สามในฟิลิปแห่งสเวเบีย กษัตริย์เยอรมนี กับ Irene Angelina พระมเหสี วาตส์ลัฟส่งเสริมให้ชาวเยอรมันจำนวนมากเข้าตั้งถิ่นฐานในหมู่บ้านและเมืองในโบฮีเมียและมอเรเวีย ผลจากอิทธิพลผู้ตั้งถิ่นฐานใหม่ทำให้มีอาคารหินเข้ามาแทนที่อาคารไม้ในปราก

วาตส์ลัฟกับคูนีกุนเดอมีพระราชโอรสธิดา 5 พระองค์:

*วลาดิสเลาส์ที่ 3 แห่งมอเรเวีย (ป. ค.ศ. 1228 – 3 มกราคม ค.ศ. 1247)
*พระเจ้าปแชมิเซิล โอตาการ์ที่ 2 แห่งโบฮีเมีย (ป. ค.ศ. 1230 – 26 สิงหาคม ค.ศ. 1278)
*Beatrice (ป. ค.ศ. 1231 – 27 พฤษภาคม ค.ศ. 1290) ผู้สมรสกับออทโทที่ 3 แห่งบรันเดินบวร์ค
*Agnes (สวรรคต 10 สิงหาคม ค.ศ. 1268) ผู้สมรสเฮนรีที่ 3 แห่งไมส์เซิน
*พระราชธิดาที่สวรรคตแต่ยังวัยเยาว์

## อ้างอิง

## ข้อมูล
*
*
*
*
*
*

## แหล่งข้อมูลอื่น

หมวดหมู่:บุคคลที่เกิดในปี พ.ศ. 1748
วาตส์ลัฟที่ 1
พระเจ้าปแชมิเซิล โอตาการ์ที่ 1 แห่งโบฮีเมีย

**พระเจ้าปแชมิเซิล โอตาการ์ที่ 1 แห่งโบฮีเมีย** (; ราว ค.ศ. 1155 – 15 ธันวาคม ค.ศ. 1230) เป็นดยุกแห่งโบฮีเมียในช่วง ค.ศ. 1192 จากนั้นจึงได้รับตำแหน่งพระมหากษัตริย์โบฮีเมียครั้งแรกใน ค.ศ. 1198 จากฟิลิปแห่งสเวเบีย ภายหลังใน ค.ศ. 1203 จากอ็อทโทที่ 4 แห่งเบราน์ชไวค์ และใน ค.ศ. 1212 (ในฐานะตำแหน่งสืบทอด) จากฟรีดริชที่ 2 พระองค์เป็นสมาชิกในราชวงศ์ปแชมิเซิล

## ชีวิตช่วงต้น
พระองค์เป็นพระราชโอรสองค์รองของพระเจ้าวลายิสลัฟที่ 2 ดยุกและกษัตริย์โบฮีเมีย กับจูดิธแห่งทูรินเจีย ในช่วงแรกของการครองราชย์เป็นสมัยของอนาธิปไตยที่เกิดขึ้นโดยทั่วไปในราชอาณาจักร หลักจากการต่อสู้อยู่พักหนึ่งก็เป็นที่ยอมรับกันโดยทั่วไปว่าเป็นพระมหากษัตริย์แห่งราชอาณาจักรโบฮีเมียโดยจักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ใน ค.ศ. 1192 แต่ปีต่อมาพระองค์ก็ถูกกลุ่มเจ้าเยอรมันโค่นราชบัลลังก์ ใน ค.ศ. 1197 พระเจ้าปแชมิเซิล โอตาการ์ ทรงบังคับให้วลาดิสเลาส ยินดริค พระเชษฐา สละโบฮีเมียให้แก่พระองค์ไปครองเพียงแต่มอเรเวีย

พระเจ้าปแชมิเซิล โอตาการ์ ทรงฉวยโอกาสที่ชาวเยอรมันอยู่ในระหว่างสงครามกลางเมืองแย่งราชบัลลังก์ระหว่างฟิลลิพแห่งสเวเบียแห่งโฮเอินชเตาเฟิน กับอ็อทโทแห่งตระกูลเวล์ฟ ในการประกาศพระองค์เป็นปฐมกษัตริย์แห่งราชอาณาจักรโบฮีเมีย โดยได้รับการสนับสนุนจากฟิลลิพแห่งสเวเบีย ผู้ต้องการการสนับสนุนทางทหารในการต่อสู้กับฝ่ายอ็อทโทใน ค.ศ. 1198 โดยสวมมงกุฏที่ไมนทซ์

ใน ค.ศ. 1199 พระเจ้าปแชมิเซิล โอตาการ์ ทรงหย่ากับอาเดิลไฮท์แห่งไมเซินแห่งราชวงศ์เว็ททีน พระมเหสีองค์แรก เพื่อไปเสกสมรสกับโกนช์ต็อนซิยอแห่งฮังการี พระราชธิดาองค์เล็กของพระเจ้าเบ-ลอที่ 3 แห่งฮังการี

ใน ค.ศ. 1200 เมื่ออ็อทโทขึ้นครองราชย์เป็นจักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์ พระเจ้าปแชมิเซิล โอตาการ์ ก็ทรงเลิกสัญญาที่มีต่อฟิลลิพแห่งสเวเบีย และประกาศเข้าข้างฝ่ายเวล์ฟ ทั้งจักรพรรดิอ็อทโทที่ 4 และสมเด็จพระสันตะปาปาอินโนเซนต์ที่ 3 ต่อมาก็ทรงรับรองว่าพระองค์เป็นพระมหากษัตริย์สืบราชวงศ์แห่งราชอาณาจักรโบฮีเมีย

## ดูเพิ่ม
* ราชอาณาจักรโบฮีเมีย

## อ้างอิง

## ข้อมูล
*
*
*
*
*
*
*
*
*
*

## แหล่งข้อมูลอื่น
* 

ปแชมิเซิล โอตาการ์ที่ 1
หมวดหมู่:ดยุกแห่งโบฮีเมีย
สมเด็จพระเจ้าเปตาร์ เครซิเมียร์ที่ 4 แห่งโครเอเชีย

**สมเด็จพระเจ้าเปตาร์ เครซิเมียร์ที่ 4 แห่งโครเอเชีย** () (? – ค.ศ. 1074) เป็นพระมหากษัตริย์แห่งราชอาณาจักรโครเอเชียแห่งราชวงศ์ Trpimirović และ ราชวงศ์ Krešimirović ผู้ครองราชย์ต่อจากพระราชบิดาสมเด็จพระเจ้าสตีเฟนที่ 1 ระหว่างปี ค.ศ. 1058 จนเสด็จสวรรคตในปี ค.ศ. 1074 โดยมีสมเด็จพระเจ้าดมิทาร์ ซโวนิเมียร์ขึ้นครองราชย์ต่อจากพระองค์ ภายใต้การปกครองของพระองค์ราชอาณาจักรโครเอเชียขยายดินแดนจนมีเนื้อที่มากที่สุดซึ่งทรงทำให้ได้รับการขนานพระนามว่าเป็น "มหาราช"

เมื่อเริ่มขึ้นครองราชย์เปตาร์ เครซิเมียร์ก็ทรงดำเนินนโยบายเช่นเดียวกับพระราชบิดา ในปี ค.ศ. 1059 และปี ค.ศ. 1060 พระองค์ก็ทรงถูกเรียกตัวโดยสมเด็จพระสันตะปาปานิโคลัสที่ 3 เพื่อขอให้ทรงปฏิรูปศาสนาในโครเอเชียตามพิธีแบบโรมันคาทอลิก ซึ่งเป็นสิ่งสำคัญต่อสถาบันพระสันตะปาปาแห่งกรุงโรมหลังจากความแตกแยกระหว่างคริสต์ศาสนจักรตะวันออกและตะวันตกที่เกิดขึ้นในปี ค.ศ. 1054 ซึ่งทำให้พระสันตะปาปาจำเป็นต้องทรงพยายามหาพันธมิตรในบริเวณคาบสมุทรบอลข่าน เปตาร์ เครซิเมียร์และขุนนางชั้นสูงให้การสนับสนุนพระสันตะปาปาแห่งกรุงโรม

## อ้างอิง

## ข้อมูลเพิ่มเติม
* ราชอาณาจักรโครเอเชีย

## แหล่งข้อมูลอื่น
* A romantic portrait of Kresimir.
* Map of Kingdom of Croatia during Kresimir IV.

หมวดหมู่:พระมหากษัตริย์โครเอเชีย
หมวดหมู่:มหาราช
คอนสแตนติโน ดังกลา

**คอนสแตนซิโอ ดังกลา** (Constancio Dangla) นักมวยสากลชาวฟิลิปปินส์ สถิติการชก 38 ครั้ง ชนะ 24 (น็อค 7) เสมอ 3 แพ้ 11
## ประวัติ
ดังกลาขึ้นชกมวยสากลครั้งแรกเมื่อ 11 ธันวาคม พ.ศ. 2525 ชนะคะแนน ปีเตอร์ กวนที่ฟิลิปปินส์ จากนั้น ขึ้นชกชนะเป็นส่วนใหญ่ในฟิลิปปินส์ จนได้ครองแชมป์ฟิลิปปินส์รุ่นซูเปอร์ฟลายเวทเมื่อ 21 มิถุนายน พ.ศ. 2529 ชนะคะแนน รูเบน เดอ ลาครูซ ได้แชมป์มาครอง และชกป้องกันตำแหน่งไว้ได้ถึง 3 ครั้ง ก่อนจะเสียแชมป์ไปเมื่อ 7 พฤษภาคม พ.ศ. 2531 แพ้คะแนนโดยเทคนิค เอเดล เกโรมิโน ในระหว่างที่เป็นแชมป์นี้ ดังกลาได้ไปชกกับมุน ซองกิลทีเกาหลีใต้ เมื่อ พ.ศ. 2530 ซึ่งดังกลาเป็นฝ่ายแพ้น็อคในยกที่ 3 และมาชกกับเขาค้อ แกแล็คซี่ในไทยในปีเดียวกัน ปรากฏว่าเป็นฝ่ายแพ้น็อคในยกที่ 4 และไปชกนอกรอบที่ญี่ปุ่นเมื่อ พ.ศ. 2531 ก็เป็นฝ่ายแพ้น็อค คิโยชิ ฮาตานากะ ยก 3

หลังจากเสียแชมป์ฟิลิปปินส์แล้ว ดังกลาขึ้นชกชนะที่ฟิลปปินส์ 1 ครั้งก็หยุดชกไป 4 ปี กลับมาชกอีกใน พ.ศ. 2535 ชกชนะอีกครั้งก็มาชิงแชมป์เงารุ่นซูเปอร์ฟลายเวท  WBC ในไทยเมื่อ 17 มกราคม พ.ศ. 2536 ปรากฏว่าเป็นฝ่ายแพ้คะแนนโดยเทคนิค ต่อศักดิ์ ศศิประภายิม ไม่ได้แชมป์ ดังกลาขึ้นชกแก้มือกับต่อศักดิ์แบบนอกรอบอีกครั้งในเดือนมีนาคม ปีเดียวกัน คราวนี้ดังกลาแพ้น็อคแค่ ยก 3 ดังกลาขึ้นชกอีกเพียงสองครั้ง หลังจากที่แพ้น็อค การี การาย ยก 4 เมื่อ  17 กรกฎาคม พ.ศ. 2536 ดังกลาก็แขวนนวมไป

## เกียรติประวัติ

* แชมป์ฟิลิปปินส์รุ่นซูเปอร์ฟลายเวท (2529 - 2530)
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นซูเปอร์ฟลายเวท WBC เมื่อ 17 มกราคม 2536 แพ้น็อค ต่อศักดิ์ ศศิประภายิม ยก 5 ที่ กทม.

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:แชมป์มวยสากลประเทศฟิลิปปินส์
โรเมโอ โอปรีอาซา

**โรเมโอ โอปรีอาซา** (Romeo Opriasa) นักมวยสากลชาวฟิลิปปินส์ สถิติการชก 28 ครั้ง ชนะ 9 (น็อค 2) เสมอ 3 แพ้ 16 
## ประวัติ
โอปรีอาซาขึ้นชกมวยสากลครั้งแรกเมื่อ 7 พฤศจิกายน พ.ศ. 2529 ชนะคะแนน แดนนี่ ดูรัน ที่ ฟิลิปปินส์ จากนั้น ขึ้นชกที่ฟิลิปปินส์ชนะเป็นส่วนใหญ่ เคยไปชกนอกรอบที่เกาหลีใต้ 3 ครั้ง แพ้รวด รวมทั้ง แพ้น็อค มุน ซังกิล ยก 2 เคยมาชกในไทยเมื่อ พ.ศ. 2532 แพ้คะแนน ถนอมศักดิ์ ศิษย์โบ๊เบ๊ และไปชกที่ญี่ปุ่นเสมอกับ มิชิโนริ ฮาชิโมโตะ จากนั้น โอปรีอาชาได้ชิงแชมป์เงารุ่นซูเปอร์ฟลายเวท IBFที่ว่างเมื่อ 30 มกราคม พ.ศ. 2533 แพ้คะแนน ซาโตชิ ชิเงกิ ที่ญี่ปุ่น ไม่ได้แชมป์ จากนั้นมาชิงแชมป์เงารุ่นซูเปอร์ฟลายเวท WBC เมื่อ 1 พฤษภาคม ปีเดียวกัน แพ้คะแนน ต่อศักดิ์ ศศิประภายิม ที่ กรุงเทพฯ และ โอปรีอาซาได้ไปชกนอกรอบที่เกาหลีใต้ ชนะคะแนน โช ซุกฮวี แต่หลังจากนั้น โอปรีอาซาชกแพ้ตลอด มีเสมอเพียงครั้งเดียว โดยมาชกไนไทยสองครั้ง แพ้คะแนน สิงห์ สิงห์ชัชวาล เมื่อ พ.ศ. 2533 และแพ้น็อค ถนอมศักดิ์ ศิษย์โบ๊เบ๊ ยก 7 และไปชิงแชมป์ OPBF รุ่นซูเปอร์ฟลายเวทที่อินโดนีเซียเมื่อ 2 กันยายน พ.ศ. 2534 แพ้คะแนน แลมฮ็อต ซิมาโมรา โอปรีอาซาขึ้นชกครั้งสุดท้ายเมื่อ 5 ธันวาคม พ.ศ. 2535 แพ้ทีเคโอ นาธาน สติง ยก 3 ที่ ออสเตรเลียเพราะได้รับบาดเจ็บที่มือจนชกต่อไม่ได้ หลังจากนั้น โอปรีอาซาก็แขวนนวมไป

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นซูเปอร์ฟลายเวท IBF เมื่อ 30 มกราคม 2533 แพ้คะแนน ซาโตชิ ชิเงกิ ที่ ญี่ปุ่น
** ชิงแชมป์เงารุ่นซูเปอร์ฟลายเวท WBC เมื่อ 1 พฤษภาคม 2533 แพ้คะแนน ต่อศักดิ์ ศศิประภายิม ที่ กทม.
** ชิงแชมป์ OPBF รุ่นซูเปอร์ฟลายเวท เมื่อ 2 กันยายน 2534 แพ้คะแนน แลมฮ็อต ซิมาโมรา ที่ อินโดนีเซีย

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
มอม (เรื่องสั้น)

***มอม*** เป็นเรื่องสั้น แต่งโดย ศาสตราจารย์ (พิเศษ) พลตรี ม.ร.ว. คึกฤทธิ์ ปราโมช อดีตนายกรัฐมนตรี และ ศิลปินแห่งชาติ เป็นเรื่องราวเกี่ยวกับสุนัขพันธุ์ผสมระหว่างอัลเซเชียน กับสุนัขพันธุ์ไทย ชื่อ "มอม"   เนื้อเรื่องจำลองเหตุการณ์ในช่วงสงครามโลกครั้งที่ 2 ประมาณ พ.ศ. 2485 - 2488 ย่านถนนเพชรบุรีและถนนราชวิถี กรุงเทพมหานคร 

เรื่องมอมได้รับการนำมาใช้เป็นบทเรียนในหนังสือวิชาภาษาไทย ระดับชั้นมัธยมศึกษา

## การดัดแปลง
เรื่องสั้น**มอม**ได้รับการนำไปทำละครโทรทัศน์เมื่อปี พ.ศ. 2540 ออกอากาศทางช่อง 5 โดยฐาปกรณ์ ดิษยนันทน์ รับบทนายของมอม จินตหรา สุขพัฒน์ รับบทนายผู้หญิง และผู้เกริ่นเรื่องคือ อาคม มกรานนท์ และ ดิษย์ลดา ดิษยนันทน์

และถูกสร้างเป็นละครเวทีเพลง โดย ดรีมบอกซ์ ในชื่อ "มอม เดอะ มิวสิคัล" ตลอดเดือนมกราคม พ.ศ. 2559 ณ โรงละครเอ็มเธียเตอร์  นำแสดงโดย  ธีรนัยน์ ณ หนองคาย, พิจิกา จิตตะปุตตะ, จิตรคุปต์ สุนทรศิลป์ชัย, ทรงสินธ์ ศิริคุณารัศม์, วสุธิดา ปุณวัฒนา, กรกวรรษ ศิลปี, แก้วกาญจน์ ชื่นเป็นนิจ  และ ธมกร จักราวรวุธ

และเป็นละครโทรทัศน์อีกครั้งเมื่อปี พ.ศ. 2560 ทางสถานีโทรทัศน์ไทยพีบีเอส วันเสาร์-อาทิตย์ ในเวลา 20:30 น. นำแสดงโดย เทมส์ สรรพกิจ และ พิมดาว พานิชสมัย

## ดูเพิ่ม
* มอม เดอะมิวสิคัล

## อ้างอิง

*'เทมส์'ขึ้นแท่นพระเอกดีใจได้เล่นบทประพันธ์'ม.ร.ว. คึกฤทธิ์' : ryt9.com 

## แหล่งข้อมูลอื่น
*  

หมวดหมู่:เรื่องสั้น
หมวดหมู่:งานเขียนของหม่อมราชวงศ์คึกฤทธิ์ ปราโมช
หมวดหมู่:ละครโทรทัศน์ไทยในปี พ.ศ. 2540
หมวดหมู่:ละครโทรทัศน์ช่อง 5
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่องทีวีไทย-ไทยพีบีเอส
พระเจ้าปแชมิเซิล โอตาการ์ที่ 2 แห่งโบฮีเมีย

**พระเจ้าปแชมิเซิล โอตาการ์ที่ 2 แห่งโบฮีเมีย** (; ราว ค.ศ. 1233 – 26 สิงหาคม ค.ศ. 1278) เป็นพระมหากษัตริย์แห่งราชอาณาจักรโบฮีเมียผู้ทรงครองราชสมบัติต่อจากพระเจ้าวาตส์ลัฟที่ 1 ผู้เป็นพระราชบิดาใน ค.ศ. 1253 และครองราชย์ต่อมาจนเสด็จสวรรคตเมื่อวันที่ 26 สิงหาคม ค.ศ. 1278 พระราชโอรสคือพระเจ้าวาตส์ลัฟที่ 2 ทรงเป็นผู้สืบราชสมบัติต่อจากพระองค์

พระเจ้าปแชมิเซิล โอตาการ์ที่ 2 ทรงเป็นดยุกแห่งออสเตรียระหว่าง ค.ศ. 1251 จนถึง ค.ศ. 1276 ดยุกแห่งสไตเรียระหว่าง ค.ศ. 1260 จนถึง ค.ศ. 1276, ดยุกแห่งคารินเทียระหว่าง ค.ศ. 1269 จนถึง ค.ศ. 1276 และดยุกแห่งคาริโอลาระหว่าง ค.ศ. 1269 จนถึง ค.ศ. 1276

พระเจ้าปแชมิเซิล โอตาการ์ที่ 2 เป็นพระราชโอรสองค์ที่สองของพระเจ้าวาตส์ลัฟที่ 1 และคูนีกุนเดอแห่งโฮเอินชเตาเฟิน

## สมรสและพระราชโอรสธิดา
ณ วันที่ 11 กุมภาพันธ์ 1252 พระเจ้าปแชมิเซิล โอตาการ์ที่ 2 ทรงสมรสกับมาร์กาเรตแห่งออสเตรีย พระนางแก่กว่าพระองค์ 26 พรรษา และการที่ทั้งคู่ไม่สามารถให้กำเนิดโอรสธิดาทำให้การแต่งงานของทั้งสองเป็นโมฆะ จากนั้นในวันที่ 25 ตุลาคม ค.ศ. 1261 โอตาการ์สมรสกับคูนีกุนดาแห่งสลาโวเนีย ทั้งคู่น่าจีมีโอรสธิดา 4 พระองค์:

*เฮนรี (1262–1263)
*คูนีกุนเดอ (มกราคม ค.ศ. 1265 – 27 พฤศจิกายน ค.ศ. 1321) สมรสกับบอแลสวัฟที่ 2 แห่งมาซอเวีย
*อักเนส (5 กันยายน ค.ศ. 1269 – 17 พฤษภาคม ค.ศ. 1296) สมรสกับรูดอล์ฟที่  ดยุกแห่งออสเตรีย
*พระเจ้าวาตส์ลัฟที่ 2 (17 กันยายน ค.ศ. 1271 – 21 มิถุนายน ค.ศ. 1305)

โอตาการ์ยังมีบุตรและธิดาเพิ่มเติมอีก 2 คน คนที่สำคัญที่สุดคือ บุตรหัวปี มิกูลัช พระสันตะปาปาในขณะนั้นไม่ยอมรับเขาเป็นทายาทผู้มีสิทธิโดยตรงของราชสำนักโบฮีเมีย แต่มีการยกที่ดินศักดินาของดัชชีโอปาวาให้ใน ค.ศ. 1269

## อ้างอิง

## ข้อมูล
*
*
*
*
*
*
*

## อ่านเพิ่ม
*
*Ochab, Jeremi K.; Škvrňák, Jan; Škvrňák, Michael (2022). "". *Historical Methods: A Journal of Quantitative and Interdisciplinary History.*

ปแชมิเซิล โอตาการ์ที่ 2
หมวดหมู่:ผู้ปกครองออสเตรีย
หมวดหมู่:ดยุกแห่งออสเตรีย
หมวดหมู่:ดยุกแห่งคารินเทีย
หมวดหมู่:ดยุกแห่งสไตเรีย
ปแชมิเซิล โอตาการ์ที่ 2
หมวดหมู่:เจ้าชายโบฮีเมีย
ดัชชีคารินเทีย

**ดัชชีคารินเทีย**หรือ**ดัชชีแคร์นเทิน** (, , ) เป็นดัชชีที่เป็นรัฐบริวารของจักรวรรดิโรมันอันศักดิ์สิทธิ์มาตั้งแต่ ค.ศ. 976 จนถึง ค.ศ. 1806 เมื่อจักรวรรดิถูกยุบตัว หลังจากนั้นก็ตกไปเป็นส่วนหนึ่งของจักรวรรดิออสเตรีย จนถึง ค.ศ. 1918 เมื่อจักรวรรดิถูกยุบตัว ตามสนธิสัญญาแซ็ง-แฌร์แม็ง-อ็อง-แล (ค.ศ. 1919) ดินแดนส่วนใหญ่ของคารินเทียก็ก่อตั้งเป็นรัฐคารินเทียของออสเตรีย ส่วนเล็กทางตะวันออกเฉียงใต้ (ราวครึ่งหนึ่งของบริเวณสโลวีน (มณฑลคารินเทีย) และเมืองเยแซร์สโค) รวมเป็นส่วนหนึ่งของราชอาณาจักรแห่งชาวเซิร์บ โครแอต และสโลวีนที่ก่อตั้งขึ้นใหม่ ขณะที่บริเวณหุบเขาคานาเลและเมืองทาร์วิสซิโอตกไปเป็นของราชอาณาจักรอิตาลี

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์
*สนธิสัญญาแซ็ง-แฌร์แม็ง-อ็อง-แล (ค.ศ. 1919)

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 10
หมวดหมู่:รัฐสิ้นสภาพในประเทศออสเตรีย
หมวดหมู่:รัฐสิ้นสภาพในประเทศอิตาลี
หมวดหมู่:ราชอาณาจักรยูโกสลาเวีย
*
หมวดหมู่:ก่อตั้งในปี พ.ศ. 1519
หมวดหมู่:สิ้นสุดในปี พ.ศ. 2462
หมวดหมู่:เขตการปกครองของจักรวรรดิออสเตรีย-ฮังการี
ไมเคิล อีโบ ดางัว

**ไมเคิล อีโบ ดางัว** (Michael Ebo Danquah) นักมวยสากลชาวกานา สถิติการชก 26 ครั้ง ชนะ 15 (น็อค 10) เสมอ 2 แพ้ 9 

## เกียรติประวัติ

* แชมป์เครือจักรภพและแชมป์แอฟริการุ่นไลท์ฟลายเวท 
** ชิง 30 พฤษภาคม 2530 ชนะน็อค เจมส์ นโยราเก ยก 5
* แชมป์เงารุ่นไลท์ฟลายเวท WBC
** ชิง 12 กันยายน 2530 ชนะคะแนน ลิตเติล บาเกียว ที่ กานา
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นซูเปอร์ฟลายเวท WBC เมื่อ 30 มกราคม 2533 แพ้น็อค ต่อศักดิ์ ศศิประภายิม ยก 1

## อ้างอิง

*สถิติการชก boxrec.com  
หมวดหมู่:นักมวยสากลชาวกานา
หมวดหมู่:แชมป์เงา WBC
หมวดหมู่:แชมป์มวยสากลทวีปแอฟริกา
หมวดหมู่:แชมป์มวยสากลเครือจักรภพอังกฤษ
ศิลปะถาลาปริวัต

**ศิลปะแบบถาลาบริวัต พ.ศ. 1150** เรียกตามชื่อสถานที่ค้นพบ ทับหลังกลุ่มหนึ่ง บริเวณเมืองธาราบริวัตร จังหวัดสตึงเตรงของประเทศกัมพูชา ริมแม่น้ำโขง ทางภาคใต้ของประเทศลาว จากบริเวณที่มีแม่น้ำไหลวน

เนื่องจากลักษณะทับหลัง แบบถาลาบริวัตมีลักษณะ คล้ายศิลปะอินเดีย แบบคุปตะและหลังคุปตะ นักวิชาการ จึงกำหนดอายุ ประมาณ พุทธศตวรรษ ที่ 12

## หมายเหตุ

หมวดหมู่:ศิลปะ
Casiopea

**คาสิโอเปีย** (; ) เป็นวงดนตรีแจ๊สฟิวชันญี่ปุ่น ก่อตั้งขึ้นในปี ค.ศ. 1976 โดยนักเล่นกีตาร์ อิสเซอิ โนโร, เทตสุโอะ ซะกุระอิ (เบส), และฮิเดะฮิโกะ โคะอิเคะ (คีย์บอร์ด) ต่อมาในปี 1977 มิโนะรุ มุคะอิยะ (คีย์บอร์ด) และทะคะชิ ซะกะกิ (กลอง) มาร่วมวง แทนที่ฮิเดะฮิโกะ ที่ลาออกไป ต่อมาในปี 1980 ทะคะชิถูกแทนที่โดยอากิระ จิมโบ

คาสิโอเปียออกผลงานชิ้นแรกชื่ออัลบั้ม *Casiopea* ในปี 1979 โดยมีพี่น้องแรนดี เบร็กเคอร์ และ ไมเคิล เบร็กเคอร์ เป็นนักดนตรีรับเชิญ ในยุคแรกตั้งวง ดนตรีเป็นแนวฟังก์ผสมผสานกับดิสโกและแจ๊ส-ร็อก ต่อมาจะเป็นแนวฟิวชั่นแจ๊สและคอมเทมโพรารีแจ๊สมากขึ้น  คาสิโอเปียมีผลงานกว่า 30 อัลบั้มทั้งในญี่ปุ่นและสหรัฐอเมริกา

## อ้างอิง

## แหล่งข้อมูลอื่น
* เว็บทางการ
*  Casiopea Unofficial Discussion Group 

หมวดหมู่:กลุ่มดนตรีแจ๊สสัญชาติญี่ปุ่น
หมวดหมู่:กลุ่มดนตรีที่ก่อตั้งในปี พ.ศ. 2519
นิพจน์ (คณิตศาสตร์)

**นิพจน์** () ในทางคณิตศาสตร์ หมายถึงการผสมผสานสัญลักษณ์ต่าง ๆ เป็นจำนวนจำกัด ซึ่งจัดรูปแบบไว้อย่างดี โดยอิงตามกฎที่ขึ้นอยู่กับบริบท สัญลักษณ์ต่าง ๆ เหล่านี้สามารถเป็นจำนวน (ค่าคงตัว) ตัวแปร การดำเนินการ ฟังก์ชัน หรือสัญลักษณ์อื่น ๆ ทางคณิตศาสตร์ รวมทั้งเครื่องหมายวรรคตอน สัญลักษณ์สำหรับจัดกลุ่ม และสัญลักษณ์เชิงวากยสัมพันธ์ การใช้นิพจน์มีพิสัยตั้งแต่แบบเรียบง่าย เช่น
: 3 + 5\;
ไปจนถึงแบบซับซ้อนมาก ๆ เช่น
: f(a)+\sum_{k=1}^n\left.\frac{1}{k!}\frac{d^k}{dt^k}\right|_{t=0}f(u(t)) + \int_0^1 \frac{(1-t)^n }{n!} \frac{d^{n+1}}{dt^{n+1}} f(u(t))\, dt

สายอักขระของสัญลักษณ์ที่ขัดต่อกฎวากยสัมพันธ์ ไม่ถือว่าจัดรูปแบบไว้อย่างดีและไม่ใช่นิพจน์ทางคณิตศาสตร์ที่ถูกต้อง ตัวอย่างเช่น
: \times4)x+,/y
กลุ่มของสัญลักษณ์นี้ไม่ถือว่าเป็นนิพจน์ทางคณิตศาสตร์ เป็นแค่สัญลักษณ์ที่ผสมปนเปอย่างไร้ความหมาย

## อ้างอิง

หมวดหมู่:พีชคณิตนามธรรม
หมวดหมู่:การประเมิน
โชเน็งซันเดย์รายสัปดาห์

**โชเน็งซันเดย์ รายสัปดาห์** () หรือมักจะเรียกกันว่า **ซันเดย์** เป็นนิตยสารการ์ตูนภาษาญี่ปุ่นตีพิมพ์โดยสำนักพิมพ์โชงะกุกัง เริ่มตีพิมพ์ฉบับแรกเมื่อวันที่ 17 มีนาคม พ.ศ. 2502 มีกลุ่มเป้าหมายเป็นนักเรียนมัธยมปลายและนักศึกษามหาวิทยาลัย

## การ์ตูนที่ตีพิมพ์อยู่ในขณะนี้

ปัจจุบันมีมังงะจำนวน 31 เรื่องที่กำลังตีพิมพ์ลงในนิตยสาร*โชเน็งซันเดย์รายสัปดาห์* ในจำนวนนั้น*[[อาโอซากุระ:อาโอซากุระ โบเอย์ไดงาคุโค โมโนกาตาริ]]*และ*[[คำอธิษฐานในวันที่จากลา FRIEREN]]* ได้หยุดการตีพิมพ์ชั่วคราว; *[[จอมโจรอัจฉริยะ]]*ตีพิมพ์ไม่บ่อยนัก; *[[ยอดนักสืบจิ๋วโคนัน]]*และ*[[ไคเฮ็น โนะ มาโฮสึไค]]*ได้ตีพิมพ์เป็นระยะ ๆ; ถนนนักสู้ สู่ทีมเบสบอล ภาค 2ได้ตีพิมพ์ทุกสองสัปดาห์ และยังไม่มีการประกาศภาคต่อของ*[[อัด อัสตรา เปอร์ อัสเปรา]]*และ*[[ยอดนักสืบจิ๋วโคนัน: วันสบาย ๆ ของซีโร่]]*

## การ์ตูนญี่ปุ่นที่ตีพิมพ์จบไปแล้ว
* กัชเบล
* ครอสเกม
* ลามู ทรามวัยจากต่างดาว
* รันม่า ½
* เทพอสูรจิ้งจอกเงิน
* อิทธิฤทธิ์พิชิตมายา
* ไอคอล์
* มือขวากับขาโจ๋
* แผนปราบผีไม่มีอั้น
* มหาศึกมนตรา ไฮด์&โครเซอร์
* เอชทู
* ผู้ผนึกมาร

## แหล่งข้อมูลอื่น
* Anime News Network  
* Shōnen Sunday homepage
* U.S Site 

## ดูเพิ่ม

* นีออซ *(นิตยสารลิขสิทธิ์ของโชเน็งซันเดย์ในไทย)*

## อ้างอิง

## แหล่งข้อมูลอื่น
*  
* 

หมวดหมู่:ก่อตั้งในประเทศญี่ปุ่นในปี พ.ศ. 2502
หมวดหมู่:หนังสือการ์ตูนรายสัปดาห์
หมวดหมู่:นิตยสารการ์ตูนญี่ปุ่นแนวโชเน็ง
หมวดหมู่:นิตยสารมังงะรายสัปดาห์ที่ตีพิมพ์ในญี่ปุ่น
หมวดหมู่:การ์ตูนญี่ปุ่น
หมวดหมู่:มังงะ
ซินเหวิน หลิ่วสรือ เฟิน

**ซินเหวิน หลิ่วสรือ เฟิน**(จีน:新闻60分)เป็นรายการของซีซีทีวี 4 ที่มีสถานะเทียบเท่าข่าวภาคเช้า ออกอากาศทุกวัน เวลา 07:00-08:00 น. และยุติการออกอากาศลงเมื่อวันที่  31 กรกฎาคม 2552 เนื่องจากคำสั่งถอดกลางคัน เพื่อนำเวลาไปทำข่าวภาคสาย ของจงกั๋วซินเหวิน 

## รูปแบบรายการ

จะเป็นรายการข่าว ความยาว 1 นาที มีทั้งหมด 3 ช่วง

## โต๊ะของรายการ

## ดูเพิ่ม

*จงกั๋วซินเหวิน
*ซินเหวินซานสรือเฟิน รายการที่เป็นต้นชื่อของรายการ

หมวดหมู่:รายการโทรทัศน์จีน
หมวดหมู่:รายการโทรทัศน์จีนที่ยุติการออกอากาศในปี พ.ศ. 2552
*
แอบบีย์โรด

***แอบบีโรด*** () เป็นผลงานอัลบั้มชุดที่ 11 ในสหราชอาณาจักรและชุดที่ 17 ในสหรัฐอเมริกา ของวงเดอะบีตเทิลส์ ผลงานชุดนี้เริ่มทำงานเมื่อเดือนเมษายน ค.ศ. 1969 ถือเป็นอัลบั้มสุดท้ายของวงที่บันทึกเสียง (ถึงแม้ว่าอัลบั้ม *[[เลตอิตบี]]* จะออกขายภายหลังเป็นอัลบั้มสุดท้าย แต่ก็บันทึกเสียงก่อน) *แอบบีโรด* ออกขายเมื่อวันที่ 26 กันยายน ค.ศ. 1969 ในสหราชอาณาจักร และวันที่ 1 ตุลาคม ค.ศ. 1969 ในสหรัฐอเมริกา มีโปรดิวเซอร์และควบคุมวงออร์เครสตราโดย จอร์จ มาร์ติน ได้เจฟฟ์ เอเมอร์ริก เป็นวิศวกร อลับ พาร์สันส์เป็นผู้ช่วยวิศวกร และโทนี แบงส์ เป็นผู้ดำเนินการอัด (tape operator) ถือเป็นอัลบั้มที่มีความเข้มงวดที่สุดในการทำงานของเดอะบีตเทิลส์ ถึงแม้ว่าวงจะแทบจะไม่ตกแต่งอะไรมากในเวลานั้น นิตยสารโรลลิงสโตน ให้เป็นอัลบั้มยอดเยี่ยมที่สุดตลอดกาลที่อันดับที่ 14 ถึงแม้ว่าในขั้นต้นนิตยสารจะวิจารณ์บวกลบผสมกันไป โดยในฉบับ 15 พฤศจิกายน ค.ศ. 1969 มีวิจารณ์ด้านลบจากเอ็ด วาร์ด ว่า มีการผลิตที่มากเกินไป และคำชมเชยอย่างมาก จากจอห์น เมนเดลซอห์น

## รายชื่อเพลง

## อ้างอิง

## แหล่งข้อมูลอื่น
* Overview of Abbey Road
* Beatles comments on each song
* Recording data and notes 
* Gallery of various parodies of the Album's cover

หมวดหมู่:อัลบั้มเพลงของเดอะบีตเทิลส์
หมวดหมู่:อัลบั้มเพลงในปี พ.ศ. 2512
หมวดหมู่:อัลบั้มเพลงแนวร็อก
จุ๋ย จุ๋ยส์

**จุ๋ย จุ๋ยส์** (Jui Juis) มีชื่อจริงว่า **สุทธิพงศ์ สุทินรัมย์** เป็นนักดนตรีและนักร้องชาวไทย โดยมีเพลงฮิตอย่าง  อย่าขี้โม้ ติดชาร์ตอันดับสูงสุดอยู่ที่ 2 ที่คลื่นวิทยุแฟตเรดิโอ (Fat Radio) (104.5  เอฟเอ็ม) เมื่อปี พ.ศ. 2551  และ Lesson 1 บทที่ 1 ติดชาร์ตอันดับสูงสุดอยู่ที่ 1 ในซี้ดชาร์ตท็อป 20 (97.5 เอฟเอ็ม)  เมื่อวันที่ 12 กรกฎาคม พ.ศ. 2552 

## ประวัติ
**สุทธิพงศ์ สุทินรัมย์** (ชื่อเล่น ว่า **จุ๋ย**) เกิดเมื่อวันที่ 4 กรกฎาคม พ.ศ. 2523 ที่จังหวัดนครราชสีมา จบการศึกษาจาก คณะวิจิตรศิลป์ มหาวิทยาลัยเชียงใหม่ 

## ผลงาน

### อัลบั้มเต็ม
* Channel Four Reality Show  (พ.ศ. 2555)

### อีพี
* Negative Thinking But Positive Doing (พ.ศ. 2551)
* To Behave With Abandon (พ.ศ. 2551)
* It Is Never Too Late To Love (พ.ศ. 2552)

### ซิงเกิล
* อย่าขี้โม้  (พ.ศ. 2551)
* เหลือแต่ตอ (พ.ศ. 2551)
* Lesson 1 บทที่ 1  (พ.ศ. 2552)
* อีกไม่นาน (พ.ศ. 2552)
* จอมโจรขโมยใจ (พ.ศ. 2552)
* Anatawa (อนาถาว่ะ) (พ.ศ. 2553)
* สู้สิสู้    (พ.ศ. 2553)
* ค.เอ๋ย ค.คน    (พ.ศ. 2554)
* นั้นไงล่ะ    (พ.ศ. 2555)

### ชนะเลิศการประกวด
* Chang Draught Journey to Glastonbury Festival (พ.ศ. 2550)

## อ้างอิง

## แหล่งข้อมูลอื่น
*bloggang
*จุ๋ย จุ๋ยส์ที่มายสเปซ
*จุ๋ย จุ๋ยส์ที่hi5
*จุ๋ย จุ๋ยส์ที่ยูทูบ

หมวดหมู่:นักร้องชายชาวไทย
หมวดหมู่:นักแต่งเพลงชาวไทย

หมวดหมู่:นักร้องจากจังหวัดนครราชสีมา
หมวดหมู่:บุคคลจากมหาวิทยาลัยเทคโนโลยีราชมงคลอีสาน
หมวดหมู่:บุคคลจากคณะวิจิตรศิลป์ มหาวิทยาลัยเชียงใหม่
ดิมมักเรเคิดส์

**Dim Mak Records,**ค่ายเพลงเล็กๆ ก่อตั้งขึ้นโดย Steve Aoki ในปี ค.ศ. 1996  ในสหรัฐอเมริกา รัฐแคลิฟอเนียร์ 
เปิดตัวด้วยอัลบั้ม 7" ของวง Stickfigurecarousel เจาะกลุ่มผู้ฟังแนวเพลงประเภท Hardcore และ Punk ก่อน แล้วภายหลัง
จึงได้ครอบคลุมไปถึงแนวเพลงประเภทอื่นๆ เช่น punk, garage rock and roll, Disco Punk, new wave ฯลฯ ทำให้มีกลุ่มผู้ฟังเยอะขึ้นและขยายตัวมากขึ้น

## ธุรกิจด้านอื่นๆ
นอกจากค่ายเพลงแล้ว Dim Mak ยังออกไลน์เสื้อผ้า และ แว่นตากันแดดออกมาด้วยโดย
Dim Mak Collection เป็น ไลน์เสื้อผ้าซึ่งเป็นธุรกิจอีกหนึ่งอย่างของ Aoki เริ่มก่อตั้งในปี 2006 
เป็นคอลเลคชั่นเสื้อผ้าที่ Steve ออกแบบร่วมกันกับน้องสาวของเขา Devon Aoki และมีหุ้นส่วนอีกสองคนคือผู้ก่อตั้งแบรนด์ดัง Ksubi
George Garrow และ Dan Single ไลน์เสื้อผ้านี้ใช้เวลาเตรียมอยู่ประมาณสองปี และได้เริ่มวางขายในปี 2009  

## วงดนตรีในสังกัด (ปัจจุบัน)
*All Leather
*Armand Van Helden
*Autoerotique
*Felix Cartal
*From Monument to Masses
*Machines Don't Care
*MOTOR
*MSTRKRFT
*Pase Rock
*[Scanners](http://en.wikipedia.org/wiki/Scanners_(band))    
*SHADOW DANCER
*Shinichi Osawa
*Shitdisco
*S.P.A.
*Steve Aoki
*The Bloody Beetroots
*The Deadly Syndrome
*Weird Science
*Whitey
*WILLOWZ
*ZUPER BLAHQ

## อ้างอิง
*Dim Mak 
*Steve Aoki on MySpace

หมวดหมู่:ค่ายเพลงอเมริกัน
หมวดหมู่:บริษัทที่ก่อตั้งในปี พ.ศ. 2539
ไจแอนท์ (วงดนตรี)

**ไจแอนท์** () เป็นวงบอยแบนด์ที่มีสมาชิกเด็ก แนวป็อป ของค่ายอาร์เอส ประกอบด้วยสมาชิกลูกครึ่ง 3 คนคือ ฮาเวิร์ด, โจ, โทมัส,  เคยมีผลงานอัลบั้มออกมา 2 ชุดคือ ชุด *ไจแอนท์* และ *ก่อกวนความสงบ* มีเพลง "รสปูอัด" และ "เจ็บแปลบ" ที่โด่งดังระหว่างปี พ.ศ. 2541 - 2542

## สมาชิก
* ฮาเวิร์ด - ฮาเวิร์ด หวัง เกิดวันที่  เป็นชาวไต้หวัน ในปี 2552 กลับมาออกผลงานอัลบั้ม *[[คอนเวอร์เจนซ์เลิฟวัน]]* กับค่ายไอมิวสิก
* โจ - วรวัฒน์ ปาลกะวงศ์ ณ อยุธยา ปัจจุบันชื่อ ศิวกร ปาลกะวงศ์ ณ อยุธยา เกิดปี พ.ศ. 2530 เป็นลูกครึ่งไทย-ซาอุดิอาระเบีย
* โทมัส - โทมัส เนเลแมนส์ ชื่อเล่น มัส หรือ เจ เกิด  เป็นลูกครึ่งไทย-เนเธอร์แลนด์ เคยมีผลงานแสดงละคร *สายน้ำลูกผู้ชาย*

## ผลงาน

## อ้างอิง

หมวดหมู่:บอยแบนด์ไทย
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีที่ก่อตั้งในปี พ.ศ. 2541
หมวดหมู่:วงกลุ่มสามสัญชาติไทย
บทที่ 1 (Lesson 1)

"**บทที่ 1 (Lesson 1)**" หรืออาจสะกดอย่างอื่นเช่น "**บทที่ ๑ [Lesson 1]**" เป็นซิงเกิลของจุ๋ย จุ๋ยส์ เป็นเพลงแรกที่อยู่ในภายใต้สังกัดของค่ายโซนี่ มิวสิก ออกจำหน่ายในวันที่ 28 พฤษภาคม พ.ศ. 2552 และยังบรรจุในผลงานอีพีของจุ๋ย จุ๋ยส์ ชุด *[[อิตอิสเนเวอร์ทูเลตทูเลิฟ]]* และมิวสิกวิดีโอเพลง "บทที่ 1 (Lesson 1)" เผยแพร่ทางโทรทัศน์ครั้งแรกเมื่อกลางปี พ.ศ. 2552

## ชาร์ต

## อ้างอิง

## แหล่งข้อมูลอื่น
*ดูมิวสิกวีดิโอ บทที่ 1 (Lesson 1)ที่ยูทูบ อะโดบี แฟลช วิดีโอ

หมวดหมู่:ซิงเกิลในปี พ.ศ. 2552
หมวดหมู่:เพลงไทยสากล
นีออซ

**นีออซ รายสัปดาห์** เป็นนิตยสารการ์ตูนญี่ปุ่นตีพิมพ์โดยสำนักพิมพ์วิบูลย์กิจ โดยต้นฉบับส่วนใหญ่มาจากนิตยสาร โชเนนซันเดย์ และนิตยสารในเครือของสำนักพิมพ์ โชงะกุกัง ที่เหลือบางส่วนมาจากนิตยสาร ยังก์แอนิมอล ของสำนักพิมพ์ ฮะคุเซนชะ และบางส่วนเป็นการ์ตูนไทยของทางสำนักพิมพ์เองตีพิมพ์จัดจำหน่ายเป็นครั้งแรก ในปี พ.ศ.2543. ก่อนจะยุติตัวเองลงในปี พ.ศ.2558. 

## การ์ตูนญี่ปุ่นที่ตีพิมพ์อยู่ก่อนปิดตัว
การตีพิมพ์การ์ตูนในนิตยสารนีออซ จะมีการสลับสับเปลี่ยนไปเรื่อย ๆ โดยจะมีการตีพิมพ์การ์ตูนญี่ปุ่นสัปดาห์ละ 6-8 เรื่อง และเป็นการ์ตูนไทย 1-2 เรื่อง (แล้วแต่สัปดาห์) สำหรับการ์ตูนญี่ปุ่นที่ตีพิมพ์อยู่ในขณะนี้ (4 ธันวาคม พ.ศ. 2556) มีรายชื่อดังต่อไปนี้
* ยอดนักสืบจิ๋วโคนัน *(โชเนนซันเดย์ [[โชงะกุกัง]])*
* ฮายาเตะ พ่อบ้านประจัญบาน *(โชเนนซันเดย์ โชงะกุกัง)*
* สามพลังป่วนพิทักษ์โลก *(โชเนนซันเดย์ โชงะกุกัง)*
* จันทราประกาศิต *(โชเนนซันเดย์ โชงะกุกัง)*
* ลูกแกะพันธุ์เสือ เคนอิจิ *(โชเนนซันเดย์ โชงะกุกัง)*
* เบอร์เซิร์ก *(ยังก์แอนิมอล ฮาคุเซ็นฉะ)*
* จอมหมัดสนับเหล็ก เซสทัส *(ยังก์แอนิมอล ฮาคุเซ็นฉะ)*
* น้องสาวจากดวงดาว *(บิ๊กโคมิกซุพีเรียร์ รายปักษ์ โชงะกุกัง)* (พักการตีพิมพ์ ตั้งแต่ปลายปี พ.ศ. 2554)
* รักสยองของซาโยโกะ *(ยังก์แอนิมอล ฮาคุเซ็นฉะ)*
* ฤทธิ์หมัดโลกลืม *(ยังก์แอนิมอล ฮาคุเซ็นฉะ)*
* มิกซ์ *(โชเนนซันเดย์ ฉบับรายเดือน โชงะกุกัง)*
* แอเรีย ดี แดนกักกันคนพันธุ์นรก *(โชเนนซันเดย์ โชงะกุกัง)*
* ไม บอล *(ยังก์แอนิมอล ฮาคุเซ็นฉะ)*

## การ์ตูนญี่ปุ่นที่ตีพิมพ์จบไปแล้ว
* ครอสเกม *(โชเนนซันเดย์)*
* ตุลาการทมิฬ *(ซันเดย์GX [[โชงะกุกัง]])*
* มหาศึกมนตรา ไฮด์&โครเซอร์ *(โชเนนซันเดย์)*
* ดับแค้นมัจจุราช *(ยังก์ซันเดย์ [[โชงะกุกัง]])*
* BUG *(ยังก์ซันเดย์ [[โชงะกุกัง]])*
* ไอคอล์ *(โชเนนซันเดย์)*
* มือขวากับขาโจ๋ *(โชเนนซันเดย์)*
* เอชทู *(โชเนนซันเดย์)*
* ล่าปักษาพญายม  *(สำนักพิมพ์[[โชงะกุกัง]])*
* น้องหนูคู่หูนินจา *(ยังก์แอนิมอล)*
* จอมโจรอัจฉริยะ ตอนพิเศษ *(โชเนนซันเดย์)*
* Frogman *(ยังก์แอนิมอล)*
* Q & A *(โชเนนซันเดย์ ฉบับรายเดือน)*
* อามางามิ precious diary *(ยังก์แอนิมอล ฮาคุเซ็นฉะ)*
* สลับร่างล้างอธรรม ภาค เบอร์ดี้ EVOLUTION *(โชเนนซันเดย์)*
* จุ๊บนี้เพื่อเธอ various heroines *(ยังก์แอนิมอล ฮาคุเซ็นฉะ)*

## การ์ตูนไทย
*ป่าผี
*Trick
*รอนจุกจอมวุ่น
*ถนนพระอาทิตย์
*คะน้า 151 ภาคมารคะนอง
*ยอดมนุษย์คนสุดท้าย
*เตะระเบิดไม่ต้องเปิดตำรา
*หนีตายนรก3/1
*4 Elements สี่จตุรธาตุกู้โลก
*Post Boy
*Endanger
*4WD
*จูเลียตสีเงิน
*นิทานอิแสบ
*หาญสู้ผีนรก The Cabbalist ภาคของทวน
*เพื่อน
*กรุผี
*Jean
*ซุปเปอร์หน่อไม้ แสบนี้ไม่มีเบรค
*แก๊งค์ซ่า คาถาแสบ
*Sea World อภินิหารสุดขอบโลก
*The Love Cup

## อ้างอิง

## แหล่งข้อมูลอื่น
*เว็ปไซด์อย่างเป็นทางการ 
* โชเนนซันเดย์ *(นิตยสารต้นฉบับของนีออซ)*

หมวดหมู่:การ์ตูนญี่ปุ่น
หมวดหมู่:มังงะ
หมวดหมู่:หนังสือการ์ตูนรายสัปดาห์
หมวดหมู่:นิตยสารการ์ตูนในประเทศไทย
อิตอิสเนเวอร์ทูเลตทูเลิฟ

**อิตอิสเนเวอร์ทูเลตทูเลิฟ** (It Is Never Too Late To Love) เป็นอีพีชุดที่สามของจุ๋ย จุ๋ยส์ออกจำหน่ายในปี พ.ศ. 2552

### รายชื่อเพลง
#บทที่ 1 (Lesson 1) 
#ย้อนแยง 
#จอมโจร ขโมยใจ
#อีกไม่นาน 
#Anatawa  
#ยาสุข (Happiness Pills) 

## อ้างอิง

หมวดหมู่:อัลบั้มเพลงในปี พ.ศ. 2552
หมวดหมู่:อีพี
อาสนวิหารปีเตอร์บะระ

**อาสนวิหารปีเตอร์บะระ** ( มีชื่อเต็มว่า **คริสตจักรอาสนวิหารเซนต์ปีเตอร์, เซนต์พอล และเซนต์แอนดรูว์** (Cathedral Church of St Peter, St Paul and St Andrew) เป็นอาสนวิหารของคริสตจักรแห่งอังกฤษ สร้างอุทิศนักบุญซีโมนเปโตร นักบุญเปาโลอัครทูต และนักบุญอันดรูว์ ที่มีรูปปั้นอยู่บนจั่วสามจั่วด้านหน้าของอาสนวิหาร เป็นโบสถ์แม่ประจำมุขฆมณฑลปีเตอร์บะระในภาคแคนเทอร์เบอรีที่ตั้งอยู่ที่เมืองปีเตอร์บะระ ประเทศอังกฤษ สถาปัตยกรรมที่เห็นอยู่ในปัจจุบันเป็นแบบโรมาเนสก์ และกอทิก 
อาสนวิหารปีเตอร์บะระห์เดิมก่อตั้งขึ้นในสมัยแซ็กซอนสถาปัตยกรรมส่วนใหญ่เป็นแบบนอร์มันหลังจากการก่อสร้างใหม่ในคริสต์ศตวรรษที่ 12 ปีเตอร์บะระห์ก็เช่นเดียวกับอาสนวิหารเดอรัมและอาสนวิหารอีลี ที่เป็นสิ่งก่อสร้างจากคริสต์ศตวรรษที่ 12 ในอังกฤษที่ไม่ได้รับการเปลี่ยนแปลงทางสถาปัตยกรรมมากนักแม้ว่าจะได้รับการขยายต่อเติมและการบูรณปฏิสังขรณ์ต่อมาหลายครั้งก็ตาม

อาสนวิหารปีเตอร์บะระห์มีชื่อเสียงว่ามีด้านหน้าที่สร้างแบบสถาปัตยกรรมกอทิกแบบอังกฤษอย่างเด่นชัด ที่มีประตูโค้งใหญ่มหึมาที่ไม่มีสิ่งก่อสร้างใดที่สร้างเช่นเดียวกันนั้นมาก่อน หรือสร้างตามมา ลักษณะที่ปรากฏเป็นเชิงที่ไม่สมมาตร เพราะหอหนึ่งในสองหอที่สูงขึ้นมาหลังด้านหน้านสร้างไม่เสร็จ แต่จะมองเห็นได้ก็จากระยะทางไกลจากตัวอาสนวิหารเท่านั้น 

## ระเบียงภาพ


ไฟล์:PeterPlanDehio.jpg|แผนผังอาสนวิหารแบบกางเขน
ไฟล์:Peterborough exterior1.jpg|แขนกางเขนแสดงให้เห็นหน้าต่างลักษณะสถาปัตยกรรมนอร์มัน
ไฟล์:Peterborough interior 01.jpg|ทางเดินกลาง
ไฟล์:Peterborough_south_transept.JPG|แขนกางเขนด้านใต้
ไฟล์:Peterborough south choir aisle.JPG|ช่องทางเดินทางด้านใต้ของบริเวณร้องเพลงสวด
ไฟล์:Peterborough_painted_ceiling.JPG|เพดานทาสี
ไฟล์:Peterborough_retrochoir.jpg|จรมุขด้านหลังบริเวณร้องเพลงสวด
ไฟล์:Peterborough_retrochoir1.jpg|เพดานพัดด้านหลังบริเวณร้องเพลงสวด
ไฟล์:Peterborough_Cathedral_glass_04.JPG|หน้าต่างประดับกระจกสี
ไฟล์:Virgin_Boss_Peterborough_Cathedral.JPG|ปุ่มหินพระแม่มารี



## อ้างอิง

## ดูเพิ่ม
* อาสนวิหารในสหราชอาณาจักร
* สถาปัตยกรรมการก่อสร้างอาสนวิหารในยุโรปตะวันตก
* ส่วนประกอบของคริสต์ศาสนสถาน
* แผนผังอาสนวิหาร (ผังแสดงส่วนประกอบต่างๆ ของวัด)
* อาสนวิหาร
* สถาปัตยกรรมกอธิค
* สถาปัตยกรรมนอร์มัน

## อ่านเพิ่ม
**Peterborough Cathedral, 2001– 2006 : from devastation to restoration*, Michael Bunker and Paul Binski, Paul Holberton Publishing, London (2006), 
**Peterborough Abbey*, (2001), 

## แหล่งข้อมูลอื่น

*Peterborough Cathedral The cathedral's website
*The Cathedral Church of Peterborough, by W.D. Sweeting, at Project Gutenberg
*The New Guide to Peterborough Cathedral, by George S. Phillips, at Project Gutenberg
*Peterborough Cathedral – The Complete Geometry 1100–1500
*Pictures of Peterborough
*Bill Thayer's site
*Peterborough Cathedral on Skyscrapernews.com 
* 
*Adrian Fletcher’s Paradoxplace Peterborough Cathedral Pages – Photos
*Flickr images tagged Peterborough Cathedral
*The Hedda Stone and Peterborough Cathedral at the Cambridge Military History Website

ปีเตอร์บะระห์
ปีเตอร์บะระห์
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบโรมาเนสก์
หมวดหมู่:สิ่งก่อสร้างในเทศมณฑลเคมบริดจ์เชอร์
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ทศวรรษ 1230
หมวดหมู่:สถาปัตยกรรมนอร์มัน
เนกาทีฟติงกิงบัตโพซิทีฟดูอิง

***เนกาทีฟติงกิงบัตโพซิทีฟดูอิง*** () เป็นอีพีของจุ๋ย จุ๋ยส์ออกจำหน่ายในปี พ.ศ. 2551 ได้ปลอยซิงเกิลออกจากอัลบั้มชุดนี้ได้แก่ อย่าขี้โม้ และ  เหลือแต่ตอ

## รายชื่อเพลง

#"นัด นัท"
#"อย่าขี้โม้" 
#"ก็อย่างที่บอก"
#"Circle Life"
#"เหลือแต่ตอ" 
#"ชมรัก" (เพลงโบนัส)

## อ้างอิง

หมวดหมู่:อีพี
หมวดหมู่:อัลบั้มเพลงในปี พ.ศ. 2551
ไมค์ โวเกล

**ไมเคิล เจมส์ โวเกล** () เกิดเมื่อวันที่ เกิด 17 กรกฎาคม พ.ศ. 2522 เป็นนักแสดงชาวอเมริกัน 

## ผลงานการแสดง
มีดังนี้

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐเพนซิลเวเนีย
หอเจพีมอร์แกน เชส (ฮิวสตัน)

**หอเจพีมอร์แกน เชส (ฮิวสตัน)** () เป็นตึกระฟ้า 75 ชั้นที่ตั้งอยู่ที่ ฮิวสตันในรัฐเท็กซัสในสหรัฐอเมริกา หอเจพีมอร์แกน เชสในฮิวสตันออกแบบโดย ไอ. เอ็ม. เพ และทำการก่อสร้างโดยบริษัทซีบีเอ็มวิศวกรระหว่างปี ค.ศ. 1978 ถึง ปี ค.ศ. 1982 ตัวสิ่งก่อสร้างเดิมเป็น "หอธนาคารพาณิชย์การแห่งเท็กซัส" (Texas Commerce Bank) ที่เป็นเป็นการร่วมมือระหว่างธนาคารพาณิชย์การแห่งเท็กซัสและคาลิด อิบนุ มาห์ฟูซ เป็นตึกระฟ้าที่สูงที่สุดในรัฐเท็กซัส และเป็นตึกห้าเหลี่ยมที่สูงที่สุดในโลก และมีความสูงโดยทั่วไปเป็นอันดับที่ 45 ของตึกที่สูงที่สุดในโลก 

## อ้างอิง

หมวดหมู่:ตึกระฟ้าในสหรัฐ
หมวดหมู่:สิ่งก่อสร้างโดยไอ. เอ็ม. เพ
หมวดหมู่:สิ่งก่อสร้างในฮิวสตัน (รัฐเท็กซัส)
ทูบีแฮฟวิธอะแบนดอน

**ทูบีแฮฟวิธอะแบนดอน** (To Behave With Abandon) เป็นอีพีชุดที่สองของจุ๋ย จุ๋ยส์ออกจำหน่ายในปี พ.ศ. 2551 

### รายชื่อเพลง

#รักเพื่อนรัก
#ชมรัก (Feat. Sonnet and Alcohol) 
#Imagination Crazy Stupid 
#อย่าขี้โม้ (Feat. Teddy Ska Band)
#ถ้า Young อยู่ 
#เหลือแต่ตอ (Remixed by DJ Shaky) 

## อ้างอิง

หมวดหมู่:อีพี
หมวดหมู่:อัลบั้มเพลงในปี พ.ศ. 2551
ยูเอสแบงค์ทาวเวอร์ (ลอสแอนเจลิส)

**ยูเอสแบงค์ทาวเวอร์ (ลอสแอนเจลิส)** หรือเดิมเรียกว่า **ไลบรารีทาวเวอร์** () เป็นตึกระฟ้า 73 ชั้นที่ตั้งอยู่ที่ลอสแอนเจลิสในรัฐแคลิฟอร์เนียในสหรัฐ ยูเอสแบงค์ทาวเวอร์ออกแบบโดยเพ คอบบ์ และ พาร์ทเนอร์ และทำการก่อสร้างโดยบริษัทซีบีเอ็มวิศวกรในปี ค.ศ. 1990 ยูเอสแบงค์ทาวเวอร์เป็นตึกที่มีความสูงที่สุดในแคลิฟอร์เนีย, สูงเป็นลำดับที่เก้าในสหรัฐ และเป็นอันดับที่ 31 ของตึกที่สูงที่สุดในโลก 

หมวดหมู่:ตึกระฟ้าในสหรัฐ
หมวดหมู่:สิ่งก่อสร้างในลอสแอนเจลิส